Wat bied Laerskool Roodekrans | Laerskool Roodekrans
'n Immigrant kom die land in, 'n emigrant gaan die land uit.
Die meervoudsvorme van woorde wat op 'n -kus (agtervoegsel) eindig, is wisselvorme en lyk as volg in die meervoud:
historikus historikusse historici
politikus politikusse politici
chemikus chemikusse chemici
Afrikaans is die jongste taal ter wêreld, maar nieteenstaande die taal met die meeste idiome, vergelykings en woorsdpeling. Ons taal is ongeveer 400 jaar oud en groei steeds. By die veelbesproke TAALMONUMENT in die Paarl staan die volgende geskryf: "Afrikaans... maak hom, praat hom, kry hom lief, leer hom doseer, gaan aan met hom."
Caster Semenya en Wayde van Niekerk hardloop soos die wind. Dit beteken hulle hardloop BAIE vinnig!
Die politici in ons dierbare land, loop nou almal op eiers om mekaar omdat almal nou gaan veg vir hul eie plekkie in die politieke wêreld. Dit beteken hulle is almal versigtig vir mekaar.
Byvoorbeeld, Faf de Klerk is 'n onverskrokke rugbyspeler, hy skrik vir niks en niemand nie.
Onverskrokke beteken dus 'n persoon skrik vir niks en verrig die taak met intense lojaliteit en entoesiasme.
"Om elke dag te kroon, kos nie geld nie- bloot asem en oë. 'n Nuwe lap oor die bed, 'n bossie vars laventel langs die bad, 'n nuwe struik by die posbus, vars vrugte op die tafel, 'n ander raam om die foto en sommer iets vreemds vir aandete...
ELKE RUIMTE, ELKE VERBINTENIS, ELKE VERPLIGTING SMAG NA VERANDERING, NA LIG EN VERLOSSING.
Tot op die laaste dag van ons leeftyd IS GEEN LES KLAAR GELEER NIE, geen tuiste klaar versier nie..."
Wat bied Laerskool Roodekrans
Wat bied Laerskool
Dit geniet by Laerskool Roodekrans die hoogste prioriteit. Dit is vir ons belangrik dat elke leerder op akademiese gebied goed toegerus word vir die toekoms. Ons strewe daarna om alle leerders te lei om tot hulle voile potensiaal te ontwikkel, sodat elkeen volgens sy vermoë sal presteer.
Pre-Primêre / Graad RR - Roodieland
Die jaar waarin die kleuters vyf jaar oud word.
Slegs ‘n beperkte getal inname.
Graad R - Resepsiejaar
Die geleentheid word geskep om die kleuters deeglik voor te berei vir die aanvang van hulle skoolloopbaan.
'n Puik diens word hier deur opgeleide personeel gelewer. Daar word omgesien na al die behoeftes van leerders en die sentrum is ook gedurende skoolvakansies (uitgesluit Desembervakansie) oop vir ouers wie probleme het met huisvesting of toesig vir hul kinders.
As gevolg van die ontwikkeling van tegnologie, is dit vir Laerskool Roodekrans belangrik dat die leerders moet bybly met die ontwikkeling. Daarom is elke klas vanaf Gr. R tot 7 toegerus met ŉ skootrekenaar, dataprojektor, witbord met eBeam tegnologie wat onderwysers in staat stel om interaktiewe lesse aan te bied.
Tegnologie is tot die beskikking van leerders wanneer hulle, hul mondelinge(praatjies) aanbied. Hulle kan bv. .’n “powerpoint” aanbieding, foto’s (op “USB”) of DVD op bring.
Die skool besit 40 rekenaartablette wat ook vir lesaanbieding gebruik kan word.
Elke Gr. 1 tot 3 klas is toegerus met ŉ rekenaar wat ŉ lees- en wiskundeprogram bevat waar, leerders die geleentheid gegee word om teen sy/haar eie tempo te vorder.
Die Beheerliggaam het hulle ten doel gestel om op hoogte te bly ten opsigte van veranderende tegnologie.
'n Goed toegeruste media-sentrum, is Maandae tot Donderdae gedurende pouse tot die beskikking van leerders en onderwysers. Behalwe al die gedrukte bronne soos boeke, tydskrifte en 'n pamfletversameling, beskik die mediasentrum ook oor 'n wye verskeidenheid programmatuur soos klankskyfiereekse, video's, rekenaarprogramme, transparante, prente, multimedia, ens.
Hierdie materiaal word deur die onderwysers in die leersituasie aangewend, ten einde die leerinhoud duideliker aan leerders oor te dra. Leerders kan ook van bronne gebruik maak om hulle eie kennis oor die leerinhoud te verbreed.
Sportfasiliteite sluit in: 2 rugbyvelde, 4 weervaste tennis- /netbalbane, 'n krieketkolfblad, 3 krieketoefennette, 'n pawiljoen, en ekstra netbaldoelpale vir junior dogters.
Die skoolterrein is omhein met 'n veiligheidsheining en die geboue word deur 'n alarmstelsel beskerm. Sekuriteitskamera by Adminkantoor en alle hekke.
Aparte speelareas per graad.
Gr RR- en R-klassies beskik oor hul eie speelterrein met die nodige fasiliteite, asook 'n fietsrybaan en klimrame.
Goed toegeruste snoepie.
Dit is vir ons belangrik dat die skool, naas die ouerhuis, 'n kultuurinvloed op die kind uitoefen.
Die volgende kultuuraktiwiteite word as buitemuurse aktiwiteite aangebied:
Kunswedstryde, elke tweede jaar
Kore: Junior (Gr. 1 – Gr. 3) en
Senior (Gr. 4 – Gr. 7)
Klavier- en vioollesse (gedurende skoolure)
Afr. Olimpiade Gr. 7
Roodekrans presteer besonder goed op sportgebied. Verskeie spanne het al as Liga-, Streeks- of Provinsiale wenners uit die stryd getree.
Vele individue het in die onderskeie sportsoorte provinsiale kleure verwerf.
Die volgende sportsoorte word buitemuurs aangebied:
Eerste kwartaal Derde kwartaal
Aanvang van wintersport Tennis
Tweede kwartaal Hokkie
Gr. R Oupa- en Oumatee
Hierdie program is vanaf 1998 by ons skool ingestel om ouers en kinders tegemoet te kom om sodoende prestasievermoë van leerders te bevorder.
Vanaf 2015 is ‘n SBST-koördineerder, Me Chirine van Niekerk, aangestel om ouers te ondersteun met die program wat gevolg moet word t.o.v.uitvalle wat by leerders mag voorkom.
Professionele hulp word deur die ouer betaal aan die Terapeute. Betaling kan van die Mediese Fonds teruggeëis word.
Enige ouer het die reg om van ander persone se dienste gebruik te maak.
Ouers sal per brief in kennis gestel word as hul kind geïdentifiseer word vir een van die programme wat aangebied word.
AANGEBIED DEUR AARD VAN PROBLEEM PROGRAM AANGEBIED
Opgeleide onderwysers Perseptueel (Gr 1 en 2) en konsentrasieklasse.
Afrikaans (Gr 2-7)
Wiskunde (Gr 2-7)
RO-groepsklasse of verwysing na 'n arbeidsterapeut.
RO-groepsklasse na skool.
Professionele hulp Me Janet Allers (Opvoedkundige sielkundige: 011 768-3330) Emosionele- of gedragsprobleme (Gr 1-7) Terapie — Dinsdae gedurende skoolure
RO-Terapeut: Ernstiger lees-, spel- en wiskundeprobleme
RO gedurende skoolure, asook na-uurs.
Me K Erasmus Arbeidsterapeut
082 328 2973
Perseptuele uitvalle Gedurende skoolure op Maandae en Dinsdae, asook na skool.
Annette Radford Spraakterapeut
076 019 7599